**Rehabilitācijas pakalpojumu organizēšanas un apmaksas kārtība**

1. IZPILDĪTĀJA sniegtos ambulatoros rehabilitācijas pakalpojumus DIENESTS apmaksā atbilstoši spēkā esošiem normatīviem aktiem, tajā skaitā saskaņā ar Ministru kabineta 2018.gada 28.augusta noteikumiem Nr.555 "Veselības aprūpes pakalpojumu organizēšanas un samaksas kārtība" (turpmāk – Noteikumi Nr.555). Medicīniskās rehabilitācijas pakalpojumu mērķis ir nodrošināt personām ar noteiktiem funkcionāliem ierobežojumiem šo ierobežojumu mazināšanu vai novēršanu, kā arī komplikāciju riska novērtēšanu un mazināšanu.
2. IZPILDĪTĀJAM sniedzot medicīniskās rehabilitācijas pakalpojumus, ir tiesības prioritizēt pacientus neatkarīgi no gaidīšanas rindā uzņemšanas brīža sekojošā prioritārā secībā:
   1. pacienti ar akūtiem un subakūtiem funkcionēšanas traucējumiem, kas izpaužas kā komunikācijas, kognitīvo spēju, mobilitātes, pašaprūpes, instrumentālās ikdienas aktivitātes ierobežojumiem;
   2. pacienti ar subakūtiem funkcionēšanās traucējumiem, kas ierobežo nepieciešamās aktivitātes algota darba veikšanai un var izraisīt invaliditāti (prognozējamā invaliditāte);

2.3. pacienti ar hroniskiem funkcionēšanas traucējumiem rehabilitācijas plānā noteiktos intervālos dinamiskā novērošanā esošiem pacientiem;

2.4. pārējie pacienti ar funkcionāliem traucējumiem.

1. Šī dokumenta 2. punktā minēto pacientu grupās prioritāri pakalpojumi tiek sniegti bērniem līdz trīs gadu vecumam ar augstu risku funkcionālo traucējumu attīstībai.
2. DIENESTS apmaksā vairāk par pieciem apmeklējumiem ambulatoro rehabilitācijas pakalpojumu saņemšanais, ja tie iekļauti pacienta medicīniskās rehabilitācijas plānā, kas sagatavots atbilstoši normatīvajos aktos noteiktai kārtībai:
   1. ambulatori-monoprofesionālos medicīniskās rehabilitācijas pakalpojumus;
   2. dienas stacionārā – multiprofesionālos medicīniskās rehabilitācijas pakalpojumus;
3. Medicīniskās rehabilitācijas plānu noformē kā veidlapu Nr. 027/u vai kā pielikumu šai veidlapai. Medicīniskās rehabilitācijas plāns ir nosūtījums rehabilitācijas pakalpojumu saņemšanai un to izsniedz pacientam. Ambulatorā medicīniskā kartē saglabā plāna kopiju.
4. Nosūtot personu uz ambulatorajiem rehabilitācijas pakalpojumiem, veidlapas Nr. 027/u labajā augšējā stūrī norāda šādas atzīmes:
   1. “AKŪTS”, ja personai ir šī dokumenta 2.1. punktā minētie funkcionālie traucējumi;
   2. “SUBAKŪTS”, ja personai ir šī dokumenta 2.2. punktā minētie funkcionālie traucējumi;
   3. “HRONISKS”, ja personai ir šī dokumenta 2.3. punktā minētie funkcionālie traucējumi.
5. Nosūtot ambulatoro rehabilitācijas pakalpojumu saņemšanai šī dokumenta 2.4. punktā minētu personu uz veidlapas Nr. 027/u atzīmes netiek veiktas.
6. IZPILDĪTĀJS ambulatorā pacienta medicīniskajai kartei pievieno medicīniskās rehabilitācijas plāna kopiju vai ierakstu, kas satur plānā norādīto un informāciju.
7. IZPILDĪTĀJS sniedzot multiprofesionālos pakalpojumus dienas stacionārā, medicīniskā dokumentācijā dokumentē personas funkcionālo spēju novērtējumu pēc rehabilitācijas kursa pabeigšanas un ambulatorā talonā obligāti norāda kādu no sekojošām manipulācijām:
   1. 60422- rehabilitācijas kursa plāna mērķis sasniegts;
   2. 60423- rehabilitācijas kursa plāna mērķis sasniegts daļēji;
   3. 60424- rehabilitācijas kursa plāna mērķis nav sasniegts;
   4. 60425- rehabilitācijas kurss pārtraukts, jo pacients to neapmeklē;
   5. 60426 -rehabilitācijas kurss pārtraukts citu iemeslu dēļ.
8. IZPILDĪTĀJA sniegtā informācija atbilstoši šī dokumenta 9. punktam tiks izmantota līgumu par rehabilitācijas pakalpojumu sniegšanu izpildes rezultātu novērtēšanas pārraudzībai.
9. IZPILDĪTĀJS informē nosūtītāju par pacientam sniegtajiem rehabilitācijas pakalpojumiem un rehabilitācijas rezultātiem.